A BIZOTTSÁG 1006/2006/EK RENDELETE
(2006. június 30.)
a tisztítatlan gyapotra nyújtott, a 2005/2006. gazdasági évre vonatkozó támogatás összegének a 2005. július 1-től2006. március 31-ig tartó időszakra történő meghatározásáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel Görögország csatlakozási okmányára és különösen annak a gyapotra vonatkozó 4. jegyzőkönyvére (1),
tekintettel a gyapotra vonatkozó termelési támogatásról szóló, 2001. május 22-i 1051/2001/EK tanácsi rendeletre (2) és különösen annak 2. cikke (1) bekezdésére,
mivel:
(1)
A gyapottámogatási rendszer alkalmazására vonatkozó részletes szabályok megállapításáról szóló, 2001. augusztus 2-i 1591/2001/EK bizottsági rendelet (3) 4. cikkének (1) bekezdése értelmében az érintett gazdasági év júniusának 30. napjáig meg kell állapítani a tisztítatlan gyapotra vonatkozó támogatás összegét minden olyan időszakra, amelyre megállapították az említett termék világpiaci árát.
(2)
Az 1051/2001/EK rendelet 7. cikkével összhangban a 871/2006/EK bizottsági rendelet (4) a 2005/2006. gazdasági évre vonatkozóan meghatározta a tényleges tisztítatlangyapot-termelés mértékét, valamint az irányár emiatti csökkenését.
(3)
Az 1051/2001/EK rendelet 4. cikkének (1) bekezdésével összhangban a tisztítatlan gyapot világpiaci árának rendszeres időközönkénti megállapítása a 2005/2006. gazdasági év során megtörtént.
(4)
Következésképpen a 2005/2006. gazdasági évre vonatkozóan meg kell határozni a támogatás összegét mindegyik időszakra, amelyre nézve a tisztítatlan gyapot világpiaci árát megállapították,
ELFOGADTA EZT A RENDELETET:
1. cikk
A mellékletben felsorolt rendeletekben megállapított mindenkori világpiaci árnak megfelelően, az egyes rendeletek hatálybalépésének napjától kezdődő érvénnyel az említett melléklet szerint változik a tisztítatlan gyapotra nyújtott támogatás összege a 2005. július 1-től2006. március 31-ig tartó időszakra vonatkozóan.
2. cikk
Ez a rendelet az Európai Unió Hivatalos Lapjában való kihirdetését követő hetedik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. június 30-án.